CPF ผุดแคมเปญ “ลดจริง..ไม่ทิ้งกัน ช่วยค่าครองชีพ” ร่วมฝ่าวิกฤตโควิด-19
CPF ผุดแคมเปญ “ลดจริง..ไม่ทิ้งกัน ช่วยค่าครองชีพ” ร่วมฝ่าวิกฤตโควิด-19
25 เม.ย. 2563

บริษัท เจริญโภคภัณฑ์อาหาร จำกัด (มหาชน) หรือ CPF เปิดตัวแคมเปญ “ลดจริง..ไม่ทิ้งกัน ช่วยค่าครองชีพ” ในร้านซีพีเฟรชมาร์ท โดยลดราคาข้าวกล่องเหลือกล่องละ 20 บาท เพื่อช่วยแบ่งเบาภาระของพี่น้องคนไทยช่วงวิกฤตโควิด19 ให้เข้าถึงอาหารคุณภาพดีในราคาประหยัดทั่วไทย
ด้านนายประสิทธิ์ บุญดวงประเสริฐ ประธานคณะผู้บริหาร CPF เปิดเผยว่า ในช่วงที่คนไทยที่ได้รับผลกระทบทางเศรษฐกิจ จากการแพร่ระบาดของโรคโควิด19 บริษัทฯ ได้ร่วมมือกับกระทรวงพาณิชย์จัดกิจกรรมลดราคาพิเศษอาหารข้าวกล่องหลายเมนู เช่น ข้าวอกไก่ซอสจิ้มแจ่ว ข้าวผัดไก่ย่างซอสเกาหลี ข้าวอกไก่ย่างซอสเกาหลี ข้าวไก่สไปซี่ ข้าวตับกระเทียม และข้าวไข่เจียว จำหน่าย​ในราคา ​20 ​บาท
โดย​เป็นอาหารคุณภาพ​มาตรฐาน​ส่งออก​ที่บริษัทผลิตขึ้นมาเป็นพิเศษสำหรับคนไทยให้ได้อาหารคุณภาพ​ดี​ อร่อยและปลอดภัยในราคาพิเศษสุด​ เพื่อช่วยลดค่าครองชีพของประชาขนในช่วงโควิด​19 จำหน่ายใน ร้านซีพีเฟรชมาร์ท 147 สาขาทั่วกรุงเทพมหานครและภาคกลาง
“เราคัดเลือกสินค้าเป็นพิเศษ​ และข้าวกล่องหลายเมนูสามารถอุ่นร้อน​และทานได้ทันที​ จำนวน​1 ล้าน​กล่อง ​เพื่อช่วยลดภาระค่าครองชีพ​คนไทย”
นอกจากนี้​ ผู้​บริโภคยังจะได้รับส่วนลดเพิ่มเติมอีก​5 บาท​ เมื่อซื้อครบ​ 5 กล่อง​และจ่ายเงินด้วย​ True​Wallet​ เพื่อเพิ่มความปลอดภัย​ลดสัมผัส​จากการจ่ายเงินสด
โดย CPF ยังได้คัดเลือกสินค้าอาหารเป็นพิเศษ​โดยเน้นอาหารที่เป็น “ครัวของบ้าน” มาจำหน่ายในราคาพิเศษ ที่ร้าน​ซีพี​ เฟรชมาร์ท ​3​50​ สาขาทั่วประเทศ
ทั้งนี้ CPF ได้ดำเนินการอย่างต่อเนื่องในการส่งมอบอาหารคุณภาพดีและปลอดภัยภายใต้ “โครงการซีพีเอฟ ส่งอาหารจากใจ ร่วมต้านภัยโควิด19” ให้กับโรงพยาบาลของรัฐแล้ว 105 แห่ง ตลอดจนผู้เฝ้าระวังที่กลับจากประเทศเสี่ยงอีก 20,000 คน
อีกทั้งยังคงเดินหน้า “โครงการซีพีเอฟ ส่งอาหารจากใจให้โรงพยาบาล ครอบครัวแพทย์-พยาบาล” ซึ่งกำลังทยอยส่งมอบอาหารในขณะนี้จำนวน 30,000 คน
“CPF ดำเนินธุรกิจตามปรัชญา 3 ประโยชน์ คือประโยชน์ของประเทศชาติ ประชาชนและบริษัทเป็นอันดับสุดท้าย วันนี้ประเทศไทยอยู่ในภาวะวิกฤต เราต้องเสริมพลังให้ประเทศแข็งแกร่งมากขึ้น ให้ทุกคนร่วมฝ่าวิกฤตไปด้วยกัน “